Апостальская Сталіца лічыць, што для прасоўвання праўдзівага развіцця карэнных народаў, павінны быць узгоднены яго культурны, сацыяльны і эканамічны аспекты. Гэта актуальна пры планаванні гаспадарчай дзейнасці, якая можа канфліктаваць з культурай гэтых народаў і іх стаўленнем да зямлі і да прыроды. Гаворка ідзе як пра ўрадавыя ініцыятывы, так і праекты прыватнага сектара. Карэнныя супольнасці – гэта не толькі адны з меншасцяў; яны павінны быць асноўнымі партнёрамі па дыялогу, калі буйныя праекты ўплываюць на іх спрадвечныя землі. Для гэтых людзей зямля з’яўляецца не таварам, а падарункам ад Бога і продкаў.